Land of the Pharaohs
<s>Land of the Pharaohs () je američki historijski film snimljen 1955. godine u režiji Howarda Hawksa, poznat kao jedno od najspektakularniji ostvarenja žanra svog vremena.</s>

<s>Radnja se događa u Drevnom Egiptu sredinom 3. milenijuma pne., odnosno prikazuje kako tadašnji faraon Keops (čiji lik tumači Jack Hawkins) započinje izgradnju znamenite piramide.</s><s>Nominalni protagonist, čiji lik tumači Dewey Martin, je sin graditelja piramide koji, sticajem okolnosti, postane upetljan u spletke koje je započela Keopsova lijepa, ali bezobzirna supruga, princeza Nelifer (čiji lik tumači Joan Collins).</s>

<s>Land of the Pharaohs se snimao u rimskim studijima Cinecitta, ali i na lokacijama u samom Egiptu, pri čemu je Hawks uživao podršku lokalne vlade, koja mu je "posudila" pripadnike vojske za scene u kojima je sudjelovalo na hiljade statista.</s><s>Inzistirajući na što većoj autentičnosti, Hawks je kao lokacije koristio nedovršenu piramidu u Baki kako bi rekonstruirao scene izgradnje Keopsove piramide.</s><s>Publici je, pak, pažnju privukla i mlada Joan Collins kojoj je uloga vamp negativke u značajnoj mjeri obilježila karijeru, odnosno utrla put koji će je, decenijama kasnije, odvesti do lika Alexis Carrington u popularnoj TV-seriji Dinastija.</s>

<s>Land of the Pharaohs, usprkos toga što se među njegovim scenaristima nalazio i ugledni književnik William Faulkner, nije dobio dobre kritike, a i gledanost, iako relativno velika, nije bila dovoljna da filmu donese dobit.</s><s>To je predstavljao prvi komercijalni neuspjeh u Hawksovoj režijskoj karijeri, te je zbog nje napravio pauzu od četiri godine prije trijumfalnog povratka sa kultnim vesternom Rio Bravo.</s><s>Kasniji kritičari su, međutim, za film imali daleko više razumijevanja, te se smatra jednim od klasičnih ostvarenja žanra.</s>

<s>Uloge
 Jack Hawkins ...</s><s>Faraon Khufu
 Joan Collins ...</s><s>Princeza Nellifer
 Dewey Martin ...</s><s>Senta
 Alex Minotis ...</s><s>Hamar
 James Robertson Justice ...</s><s>Vashtar
 Luisella Boni ...</s><s>Kyra (kao  Luisa Boni)
 Sydney Chaplin ...</s><s>Treneh
 James Hayter ...</s><s>Mikka
 Kerima ...</s><s>Nailla
 Piero Giagnoni ...</s><s>Xenon</s>

<s>Izvori</s>

<s>Vanjske veze</s>

<s></s>

<s>Američki filmovi
Historijski filmovi
Epski filmovi
Authority control 2</s>

